पर इससे भी अधिक ख़तरनाक है, बच्चों से कोई वादा करना. ओहोहो, ग़र आपने गलती से प्रॉमिस कर दिया कि "हाँ, बेटा कल वहाँ चलेंगे या तुम्हारे लिए समोसे बनाऊंगी"आदि और इसके बाद निभा नहीं पाए तो दिन रात उनकी आग्नेय आँखों और तत्पश्चात आपके भीतर उत्पन्न होते घनघोर ग्लानि-भाव के लिए आप ही स्वयं ज़िम्मेदार हैं. यह प्रॉमिस, लोंग के तेल वाला टूथपेस्ट नहीं बल्कि किसी सघन दलदल में बिछे सूखे पत्तों पर चलने जैसा अभिशाप है जहाँ प्रत्येक क़दम फूँक-फूँककर रखना होता है. जान हथेली पर होती है.